Գեղեցիկ մարդը (ֆիլմ)

***Գեղեցիկ Մարդը*** () 2008 թվականին նկարահանված ֆրանսիական դեռահասների կատակերգական դրամա, ռեժիսոր Քրիստոֆ Օնորեի սցենարից, որը նա գրել է Ժիլ Տորանդի հետ համատեղ։ Այն 1678 թվականի ֆրանսիական *La Princesse de Clèves* վեպի արդիականացված ադապտացիան է։ Ֆիլմը նկարահանելու գաղափարը Օնորի մոտ ծագել է այն բանից հետո, երբ Ֆրանսիայի այն ժամանակվա նախագահ Նիկոլա Սարկոզին բազմիցս քննադատել է գիրքը՝ այն անվանելով ժամանակակից կյանքի տեսանկյունից անտեղի։

Ի սկզբանե նախատեսված որպես հեռուստատեսային ֆիլմ՝ «Գեղեցիկ մարդը» ցուցադրվել է *Arte* հեռուստաալիքով 2008 թվականի սեպտեմբերի 12-ին, սեպտեմբերի 17-ին Ֆրանսիայում կինոթատրոնում ցուցադրվելուց առաջ։

## Սցենար
Մոր մահից հետո 16-ամյա Ջունին տեղափոխվում է այն դպրոցը, որտեղ հաճախում է նրա զարմիկ Մաթիասը։ Նա անմիջապես գրավում է իր մի քանի նոր դասընկերների ուշադրությունը, հատկապես ամաչկոտ, զգայուն Օտտոյի։ Իտալերենի դասարանում հնչում է ձայնագրություն, որտեղ Մարիա Կալասը երգում է *<bdi>[[Լյուչիա դի Լամերմուր]]</bdi>*, ինչի պատճառով Ջունին արտասվելով դուրս է գալիս դասարանաից՝ թողնելով իր իրերը։ Ուսուցիչը՝ Նեմուրը, Ջունիի իրերի մեջ տեսնում է իր լուսանկարը, որն արվել է մեկ այլ աշակերտի կողմից և վերցնում է այն։ Այնուհետև Նեմուրը հետապնդում է նրան, չնայած նրան, որ ինքն էլ հակասական զգացմունքներ ունի դրա վերաբերյալ։ Նեմուրը այնքան է հիացած աղջկանով, որ խզում է իր հարաբերությունները ուսուցչուհի Ֆլորենս Պերինի և ուսանողուհի Մարիի հետ։

Դաշտային էքսկուրսիայի ժամանակ Նեմուրը փոխում է տեղերը Մաթիասի հետ։ Մարին գտնում է մի նամակ, որը մնացել է նստարանին, և այն տարածվում է ուսանողների շրջանում։ Այդ նամակը սիրային նամակ է, որը բոլոր ուսանողների կարծիքով գրվել է Նեմուրի կողմից։ Ջունին, կարդալով նամակը, շատ է վրդովվում՝ հավատալով, որ Նեմուրը սիրահարված է մեկ ուրիշին։ Մաթիասը գնում է վերջինիս մոտ և բացատրում, որ դա իր նամակն է մեկ այլ տղայի՝ Մարտին անունով և խնդրել է նրան ասել, որ այն պատկանում է ուսուցչին։

Օտտոյի ռուսաց լեզվի դասարանի ընկերներից մեկին խնդրում են լրտեսել Ջունիին այն բանից հետո, երբ նա սառն է վերաբերվում Օտտոյի նկատմամբ և տեսնում է, որ Նեմուրը սիրալիր վերաբերմունք ունի  Ջունիի նկատմամբ։ Նա շփոթում է դա համբույրի հետ, և Օտտոն Ջունիի հետ հանդիպում է քննարկելու այդ թեման։ Վերջինս հերքում է դա և գնում տուն։ Հաջորդ օրը Օտտոն ինքնասպանություն է գործում՝ ցած նետվելով դպրոցի շատ բարձր հարկից։ Օտտոյի ինքնասպանությունից հետո Ջունին երեք շաբաթով բաց է թողնում դպրոցը և վերադառնում է միայն այն բանից հետո, երբ Նեմուրը հայտնում է Մաթիասին, որ կիսամյակի մնացած ժամանակահատվածում ինքը արձակուրդ է գնալու։

Նեմուրը հետևում է Ջունիին, և վերջինս որոշում է մոտենալ նրան։ Նեմուրը որոշ ժամանակ է խնդրում նրա հետ խոսելու համար, և նրանք երեխաների պես վազվզում են քաղաքում։ Նեմուրը աղջկան   տանում է իր սենյակ, որտեղ Ջունին սկսում է խոսել սիրո մասին։ Հետո Նեմուրը աղջկան ուղեկցում է տուն, որտեղ նրանք պայմանավորվում են հանդիպել հաջորդ օրը երեկոյան ժամը հինգին։ Նեմուրը սպասում է մինչև ժամը յոթը, հետո զանգում է Մաթիասին։ Մաթիասը իջնում ​​է և Նեմուրին ասում, որ Ջունին մեկ օր առաջ գնացել է, և նրան թույլ չեն տալիս ասել, թե որտեղ և խնդրել է  մոռանալ իր մասին։ Ջունին նաև հավելել է, որ այլևս չի ցանկանում տեսնել Նեմուրին։ Եվ վերջին կադրում երևում է Ջունին՝ նավի վրա, որը գնում է այլ տեղ։

## Դերասանական կազմ
* Լեա Սեյդուն Ջունիի դերում 
* Լուի Գարրելը Նեմուրի դերում
* Գրեգուար Լեպրենս Ռինգեն Օտտոյի դերում
* Էստեբան Կարվախալ Ալեգրիան Մաթիասի դերում։
* Ագաթ Բոնիցիերը Մարիի դերում
* Անաիս Դեմուստիեեն Կատրինի դերում
* Վալերի Լանգը Ֆլորենսի դերում

## Պարգևներ

## Ծանոթագրություններ

## Արտաքին հղումներ
*  IMDb կայքում 

Կատեգորիա:2000-ականների ֆրանսերեն ֆիլմեր
Կատեգորիա:Դրամա ֆիլմեր
Կատեգորիա:Կինոկատակերգություններ
Կատեգորիա:Ֆիլմեր ինքնասպանության մասին
Կատեգորիա:Ֆրանսիական դրամա ֆիլմեր